L 303/14
SK
Úradný vestník Európskej únie
23.11.2022
(21)
Na základe dôvodov, ktoré uviedol výbor STECF, s ktorými Komisia súhlasí, by sa preto mala udeliť výnimka do 31. decembra 2023.
(22)
Článkom 13 ods.
1 písm.
f) delegovaného nariadenia (EÚ) 2020/2015 sa udelila výnimka de minimis do 31. decembra 2022 v prípade rýb Capros aper lovených plavidlami, ktoré používajú vlečné siete na lov pri dne v divíziách ICES 7b až 7c a 7f až 7k.
(23)
V spoločnom odporúčaní sa žiada o predĺženie platnosti tejto výnimky do 31. decembra 2023.
(24)
Výbor STECF uznal, že skúšanie rybárskeho výstroja na zlepšenie selektívnosti len pre ryby Capros aper je problematické.
Výbor STECF preto poznamenal, že ďalšie zlepšenie selektívnosti bude v prípade tohto druhu náročné a bude ho ťažké dosiahnuť bez toho, aby dotknutým flotilám nevznikli neprimerané náklady.
(25)
Na základe dôvodov, ktoré uviedol výbor STECF, s ktorými Komisia súhlasí, by sa preto mala udeliť výnimka do 31. decembra 2023.
(26)
Článkom 13 ods.
1 písm.
d) delegovaného nariadenia (EÚ) 2020/2015 sa udelila výnimka de minimis do 31. decembra 2022 v prípade tresky jednoškvrnnej (Melanogrammus aeglefinus) maximálne do 5 % celkového ročného výlovu tohto druhu uloveného: — plavidlami, ktoré lovia vlečnými sieťami na lov pri dne s veľkosťou ôk vždy najmenej 100 mm a záťahovými sieťami (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) v divíziách ICES 7b, 7c a 7e až 7k a ktorých úlovky zahŕňajú najviac 30 % homára štíhleho, pričom nepoužívajú vlečné siete s rozperným rahnom, — plavidlami, ktoré lovia sieťami s veľkosťou ôk najmenej 80 mm v divíziách ICES 7b, 7c a 7e až 7k a ktorých úlovky zahŕňajú viac ako 30 % homára štíhleho, — plavidlami, ktoré lovia vlečnými sieťami s rozperným rahnom s veľkosťou ôk najmenej 80 mm v divíziách ICES 7b, 7c a 7e až 7k, pričom zároveň používajú flámsky panel.
(27)
V spoločnom odporúčaní sa žiada o predĺženie platnosti tejto výnimky do 31. decembra 2023.
(28)
Výbor STECF skonštatoval tak pokračujúce úsilie členských štátov ležiacich pri severozápadných vodách o zlepšenie selektívnosti v príslušných druhoch rybolovu, ako aj zavádzanie selektívnejšieho rybárskeho výstroja v oblasti Keltského mora.
Výbor STECF zároveň skonštatoval, že ďalšie zlepšenie selektívnosti bude v prípade tohto druhu náročné.
(29)
Na základe dôvodov, ktoré uviedol výbor STECF, s ktorými Komisia súhlasí, by sa preto mala udeliť výnimka do 31. decembra 2023.
Od členských štátov sa v záujme zabezpečenia dôkladného monitorovania tejto výnimky požaduje aj to, aby zaistili jej prísne monitorovanie a zber príslušných údajov o odhodených úlovkoch, ktoré sa majú Komisii predložiť do 1. mája 2023.
(30)
Článkom 13 ods.
1 písm.
i) delegovaného nariadenia (EÚ) 2020/2015 sa udelila výnimka de minimis do 31. decembra 2022 v prípade striebristky severnej (Argentina silus) lovenej plavidlami, ktoré používajú vlečné siete na lov pri dne (OTT, OTB, TBS, TBN, TB, PTB, OT, PT, TX) s veľkosťou ôk najmenej 100 mm (TR1) v divízii ICES 5b (vody EÚ) a v podoblasti ICES 6, a to až do 0,6 % celkového ročného výlovu tohto druhu všetkými výstrojmi v týchto oblastiach.
(31)
V spoločnom odporúčaní sa žiada o predĺženie platnosti tejto výnimky do 31. decembra 2023.
(32)
Výbor STECF skonštatoval, že z nízkej úrovne nahlásených odhodených úlovkov vyplýva, že vplyv tejto výnimky je pravdepodobne nízky.
Zlepšenia opatrení v záujme selektívnosti je okrem toho ťažké dosiahnuť bez toho, aby dotknutým flotilám nevznikli neprimerané náklady.
Na základe dôvodov, ktoré uviedol výbor STECF, s ktorými Komisia súhlasí, by sa preto mala udeliť výnimka do 31. decembra 2023.
(33)
Článkom 13 ods.
1 písm.
j) delegovaného nariadenia (EÚ) 2020/2015 sa udelila výnimka de minimis do 31. decembra 2022 v prípade stavríd (Trachurus spp.) maximálne do 3 % celkového ročného výlovu vedľajších úlovkov tohto druhu lovených v rámci zmiešaného rybolovu druhov žijúcich pri morskom dne plavidlami, ktoré používajú vlečné siete na lov pri dne, záťahové siete a vlečné siete s rozperným rahnom (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) v podoblasti ICES 6 a divíziách ICES 7b až 7k.